  Виталий Пронин "Весна на Заречной улице" кинофильмысь кадрТуэ 1-тӥ сентябре училищеослэн вапумзы йылпумъяське - таӵе курон пуктэмын «Дышетон сярысь» выль законын.Дась-а талы республикамы? Кытын табере тодон-валан басьтозы рабочийёс? Та ужпумъёсын тунсыкъяськизы Кун Кенешысь депутатъёс. Дышетонъя но наукая министр Андрей Кузнецов вераськонлы пыр-поч дасяськем. Шуиз:- Шаерамы та нуналлы 25 училище лыдъяське, отын ог 7 сюрс егитъёс дышетско. Тодон-валан сётӥське 43 удысъёсъя. Берло дыре одӥгъёсызъя специальностьёсъя дасямысь дугдӥськом ке, кылдытӥськом выльёссэ. Ваньмыз та лэсьтӥське, туала экономикалэсь куронъёссэ чакласа. Училищеосты йылпумъясь егитъёс пӧлысь 93 процентэз соку ик уже интыясько. Бен, туэ 1-тӥ сентябрьысен НПО-ос уз луэ ни. 25 пӧлысь 16-ез техникум лыдъяськыны кутскозы. Мар луоз 9-эныз - умой-умой тодмо ӧвӧл на: одӥгъёсыз филиаллы пӧрмозы, вылды, мукетъёсыз воксё пытсаськозы. Но ёросъёсысь дышетскон заведениосты ми утьыны тыршом, егитъёс доразы ик тодон-валан басьтыны но, ужаны но мед быгатозы.Кун Кенешысь Наукая, дышетонъя, культурая но егитъёсын ужанъя ялан ужась комиссилэн кивалтӥсез Наталья Сударикова ӟеч дунъет сётӥз министерстволэн ужамезылы, туала улонэн вамышъяны быгатэмезлы. Но куд-ог депутатъёслэн юанзы кылдӥз ик:- Училищеосты пӧрмытом техникумъёслы. Иське, егитъёсмы отысь пичи ке но кивалтӥсь луыса потозы ни. Нош кин ужалоз?Министр валэктӥз:- Техникумъёс ик табере дасялозы рабочнй профессиосъя специалистъёсты но. Таосыз лэн дышетскон программазы капчигес луоз, часъёссы но ичигес. Тужгес усто дышетскисьёс гинэ техникум пыр пумозяз ортчозы, мастеръёслэсь дипломзэс басьтозы.Дышетонъя но наукая министерстволы дэмлан сётэмын: лыдэ басьтоно Россилэсь ВТО-е пыремзэ. Кунгожсьӧръёсын одӥг радын луон понна отысь дышетон амалъёсын пыр-поч тодматсконо.Элина Кумачёва  